དེ་རྗེས་བོད་རྒྱལ་སྲོང་བཙན་སྒམ་པོའི་སྐུ་དུས་སུ་ཡང་ཤོག་བཟོའི་ལག་རྩལ་རྒྱུན་མཐུད་དང་ཡར་རྒྱས་ཕྱིན་ཡོད་པ་སྟེ།རྒྱལ་པོ་སྲོང་བཙན་སྒམ་པོའི་སྐབས་ཐང་རྒྱལ་རབས་ཀྱི་གོང་མ་ཐང་ཐེ་ཙུང་ལ་རྒྱ་བཟའ་ཀོང་ཇོ་བཙུན་མོར་སློང་སྐབས་བཀའ་ཤོག་གི་ཡིག་གེ་རྒྱ་ཡིག་ཐོག་བྲིས་ནས་བསྐུར་ཡོད་པའི་གནས་ཚུལ།བཀའ་ཆེམས་ཀ་ཁོལ་མ་ལས༼བཀའ་ཤོག་གི་སྒྲོམ་བུ་གསུམ་བསགས་ནས༽ཞེས་པ་དང་།ཡང་༼རྒྱ་ནག་སྟོང་ཁུན་གྱི་སྐད་དང་ཡི་གེ་མཐིང་ཤོག་ལ་གསེར་གྱི་བྲིས་ནས་འདུག་པ༽ཞེས་སོགས་འཁོད་ཡོད་པར་བརྟག་ནས་སྐབས་དེར་བོད་དུ་ཤོག་བུ་བཟོ་བའི་ལག་རྩལ་དར་ཟིན་པ་མཚོན་ཡོད།ད་དུང་རྒྱལ་པོ་ཁྲི་སྲོང་ལྡེ་བཙན་གྱི་དུས་སུ་བོད་དུ་ཤོག་བཟོའི་ལག་རྩལ་དར་ཁྱབ་ཆེན་པོ་ཕྱིན་ཡོད།